Senarai gol antarabangsa yang dijaringkan oleh Cristiano Ronaldo

Cristiano Ronaldo merupakan seorang pemain bola sepak profesional Portugis yang mewakili Pasukan bola sepak kebangsaan Portugal sejak penampilan kali pertama pada 20 Ogos 2003 menentang Kazakhstan dalam persahabatan bola sepak. Beliau kemudiannya menjaringkan gol antarabangsa kali pertama pada 12 Jun 2004, semasa perlawanan peringkat kumpulan UEFA Euro 2004 menentang Yunani. Sejak itu, beliau telah menjadi penjaring gol sepanjang masa untuk pasukan kebangsaan Portugal, dan penjaring gol antarabangsa lelaki tertinggi dalam sejarah, dengan menjaringkan 130 gol dan 211 penampilan.

Pada 6 September 2013, Ronaldo telah menjaringkan gol antarabangsa hatrick pertama menentang Ireland Utara semasa Kelayakan Piala Dunia FIFA 2014. Beliau telah menjaringkan 10 hatrick antarabangsa, dan 4 gol antarabangsa dalam perlawanan pada kali kedua. Pada 5 Mac 2014, Ronaldo menjaringkan dua gol dalam kemenangan persahabatan Portugal 5–1 ke atas Cameroon dengan jumlah gol sebanyak 49 gol, sekali gus menjadi penjaring gol terbanyak sepanjang zaman, mengatasi 47 gol yang ditetapkan oleh Pauleta. Beliau menjaringkan satu-satunya gol dalam perlawanan Kelayakan Euro 2016 UEFA menentang Armenia pada 14 November 2014, gol ke-23 dalam perlawanan kelayakan dan perlawanan akhir Kejohanan Eropah UEFA, mengatasi rekod yang sebelum ini dipegang oleh Turki Hakan Şükür dan Denmark Jon Dahl Tomasson. Pada 20 Jun 2018, Ronaldo menjaringkan gol ke-85 untuk Portugal dalam kemenangan 1–0 ke atas Maghribi pada Piala Dunia 2018, mengatasi pemain Hungary Ferenc Puskás sebagai penjaring terbanyak sepanjang masa untuk Eropah. Pada 8 September 2020, beliau menjaringkan gol ke-100 dan ke-101 untuk Portugal dalam kemenangan 2–0 menentang Sweden dalam Liga Negara-Negara UEFA 2020–21, untuk menjadi pemain Eropah pertama untuk mencapai kejayaan ini. 

Ronaldo telah menyertai 13 belas kejohanan antarabangsa utama iaitu 6 Piala Eropah UEFA (2004, 2008, 2012, 2016, 2020 dan 2024), 5 Piala Dunia FIFA (2006, 2010, 2014, 2018, dan 2022, satu Piala Konfederasi FIFA (2017), dan satu Liga Negara-Negara UEFA (2019), dengan menjaringkan gol dalam kesemuanya menghalang Euro 2024. Selapas kemenangan Portugal di UEFA Euro 2016, Ronaldo menjulang piala sebagai kapten pasukan, dan turut dianugerahkan *Silver Boot* sebagai penjaring gol kedua tertinggi dalam kejohanan itu, dengan menjaringkan 3 gol dan 3 bantuan gol; beliau juga telah dinamakan ke dalam pasukan kejohanan itu buat kali ketiga dalam kerjayanya. Beliau telah menjaringkan 14 gol di Piala Eropah, 8 gol di Piala Dunia, 7 gol dalam Liga Negara-Negara UEFA dan 2 gol di Piala Konfederasi. Ronaldo telah menjaringkan 36 gol dalam kelayakan Piala Dunia FIFA dan 41 gol dalam kelayakan UEFA Euro, dengan tiu menjadi pemain pertama yang menjaringkan lebih daripada 50 gol dalam perlawanan kelayakan Eropah. 22 gol yang lain daripada perlawanan persahabatan. Perlawanan yang paling kerap beliau menjaringkan gol adalah Luxembourg dengan 11 gol. Beliau telah menjaringkan 16 gol antarabangsa di Estádio Algarve, gol terbanyak di satu lokasi itu. Pada 12 Oktober 2021, Ronaldo menjaringkan hatrik antarabangsa ke-10, mengatasi rekod yang sebelum ini dibuat oleh Sven Rydell bersama Sweden.

## Gol

:*Skor dan keputusan menyenaraikan penjumlahan gol Portugal terlebih dahulu.*

## Hatrick

## Statistik

## Rujukan